|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 29.12.2019.

|  |
| --- |
|  |

**Спољнотрговинска робна размена, за текући период и новембар 2019.****Укупна спољнотрговинска робна размена Србије за период јануар-новембар 2019. године износи:**– **42315,2 милионa долара – пораст од 1,7% у односу на исти период претходне године;**– **37765,8 милиона евра – пораст од 7,6% у односу на исти период претходне године.****Извезено** је робе у вредности од **18131,6** **мил. долара**, што чини раст од 1,6% у односу на исти период претходне године, а **увезено** је робе у вредности од **24183,6 мил. долара**, што је за 1,9% више него у истом периоду претходне године. **Извоз** робе, изражен у **еврима**, имао је вредност од **16183,6 милиона**, и то је повећање од 7,4% у поређењу са истим периодом претходне године. **Увоз** робе имао је вредност од **21582,2 милиона**, што представља повећање од 7,7% у односу на исти период прошле године. **Дефицит** износи **6052,1 мил. долара**, што чини **повећање од 2,8%** у односу на исти период претходне године. Изражен у еврима, дефицит износи 5398,6 милиона, што је повећање од 8,6% у поређењу са истим периодом претходне године.**Покривеност увоза извозом** је **75,0%** и мања је од покривености у истом периоду претходне године, када је износила 75,2%.Посматрано регионално, највеће учешће у извозу Србије имао је Регион Војводине (34,8%); следи Београдски регион (26,0%), Регион Шумадије и Западне Србије (21,8%), Регион Јужне и Источне Србије (17,3%), а око 0,1% извоза је неразврстано по територијама. Највеће учешће у увозу Србије имао је Београдски регион (47,5%); следе Регион Војводине (28,8%), Регион Шумадије и Западне Србије (13,4%), Регион Јужне и Источне Србије (9,6%), а око 0,7% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 59,1%(10719,7 мил. долара), следе роба за широку потрошњу, 29,3% (5311,9) и опрема, 11,6% (2099,1). Некласификована роба по намени износи 0,0% (0,8 мил. долара). У **структури увоза по намени производа** највише су заступљени производи за репродукцију, 55,9% (13513,8 мил. долара), следе роба за широку потрошњу, 19,4% (4687,7), и опрема, 13,5% (3254,2). Некласификована роба по намени износи 11,3% (2727,9 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 62,3% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 2307.2 | 2059.2 | Немачка  | 3131.5 | 2795.1 |
| Италија | 1855.7 | 1654.9 | Кина  | 2276.4 | 2032.9 |
| Босна и Херцеговина  | 1387.4 | 1238.5 | Руска Федерација  | 2171.0 | 1936.0 |
| Румунија  | 1054.5 | 940.9 | Италија  | 2118.2 | 1890.7 |
| Руска Федерација  | 900.7 | 803.6 | Мађарска  | 1049.6 | 936.2 |

Наш други по важности партнер јесу земље CEFTA, са којима имамо суфицит у размени од 2081,4 мил. долара, који је резултат углавном извоза пољопривредних производа (житарице и производи од њих), нафте и нафтних деривата, електричних машина и апарата, друмских возила и пића. Извоз Србије износи 3051,5 а увоз 970,1 мил. долара за посматрани период. Покривеност увоза извозом је 314,6%. Изражено у **еврима**, извоз износи 2724,2а увоз 866,2 мил. евра (суфицит је 1858,0 мил. евра, а покривеност увоза извозом 314,5%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и производи за исхрану животиња, а увози се кокс и полукокс од каменог угља и жица од гвожђа и челика), Црном Гором (извозе се лекови за малопродају и руде олова и концентрати, а увозе се највише сирови алуминијум и свињско месо, сушено) и Северном Македонијом (извоз електричних проводника и топло ваљаних производа, а увозе се највише лекови за малопродају и заварене цеви од гвожђа и челика). Од осталих земаља истиче се и суфицит са Румунијом, Словачком, Бугарском, Уједињеним Краљевством, Хрватском, Шведском, Словенијом, Холандијом. Највећи дефицит јавља се у трговини са Кином (због увоза телефона за мрежу станица и лаптопова) и Руском Федерацијом. Следи дефицит са: Немачком, Турском, Ираком, Пољском (увоз делова за моторна возила), Мађарском, Италијом, Белгијом, Француском, Украјином, Вијетнамом, САД-ом, Швајцарском, Шпанијом, Данском ... **Према одсецима Стандардне међународне трговинске класификације (СМТК)**, извоз првих пет одсека чини 31,1% укупног извоза. Увоз првих пет одсека чини 26,4% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 11,2%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 2147.8 | 1917.2 | Нафта и нафтни деривати | 1567.5 | 1399.5 |
| Друмска возила | 899.9 | 802.5 | Електричне машине и апарати | 1475.3 | 1317.0 |
| Производи од каучука, нн | 871.3 | 777.6 | Друмска возила | 1419.3 | 1266.7 |
| Погонске машине и уређаји | 858.7 | 766.7 | Гвожђе и челик | 1001.9 | 895.3 |
| Гвожђе и челик | 854.2 | 761.8 | Индустријске машине за општу употребу,нн | 918.6 | 820.3 |
|  |  |  |  |  |  |

У **новембру** 2019. годинеје извезено је робе у вредности од **1739,8 милиона долара**, што чини повећање од 5,6% у односу на исти месец претходне године. Увоз је износио **2314,3 милиона долара**,што је повећање од 4,2% у односу на исти месец претходне године.Изражено у еврима извезено је робе у вредности од **1570,4 милиона евра**, што чини повећање од 8,5% у односу на исти месец претходне године. Увоз је износио **2089,4 милиона евра**, што је повећање од 7,0% у односу на исти месец претходне године. Рачунато у доларима, десезонирани индекс новембар 2019 / октобар 2019. године показује раст извоза за 2,2% и раст увоза за 10,6%. Рачунато у еврима, десезонирани индекс новембар 2019 / октобар 2019. године показује раст извоза за 1,6% и раст увоза за 9,7%.Према Номенклатури статистике спољне трговине (**НССТ**) за месец ***новембар***:На листи првих 5 производа у **извозу**, прво место заузима извоз *сетова проводника за авионе, возила и бродове* (118 мил. долара)*;* друго место припада извозу *нових спољних гума за аутомобиле* (50 мил. долара); на трећем месту је извоз *рафинисаног бакра,* са 39 мил. долара*;* следиизвоз *кукуруза,* са такође, 39 мил. долара; последње место припада извозу *топло ваљаних производа (гвожђе и нелегирани челик) у котуровима* са 37 мил. долара.Листа првих 5 производа у **увозу** показује да је *сирова нафта* (140 мил. долара) наш први увозни производ. Други по значају су *лекови за малопродају* (66 мил. долара). На трећем месту листе је увоз *природног гаса* (59 мил. долара). Следи увоз *хеликоптера, масе преко 2000 кг* (57 мил. долара). Последње место заузима увоз *телефона за мрежу станица,* са 31 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |